София. Държавите, проявили интерес към инвестиция в АЕЦ „Белене“, са впечатляващи. Това каза в интервю за Агенция „Фокус“ лидерът на АБВ Румен Петков във връзка с подадените заявления за инвеститорски интерес към строежа на АЕЦ „Белене“. Петков определи инвеститорските намерения към проекта „Белене“ на държави като Русия, Китай, Южна Корея, САЩ и Франция като свидетелство за необходимостта от строежа на централата. „Интересът на тези страни към АЕЦ „Белене“ е ясно доказателство, с което от АБВ вече се опитваме да аргументираме години наред, че проектът е печеливш и привлекателен за инвеститорите“, обясни той. Петков открои причините, поради които строежът на АЕЦ „Белене“ би бил полезен за България. „Централата е нужна за страната ни. По две причини: през последните две години стана очевидно, че има недостиг на енергия, за което ние от АБВ предупреждавахме още преди пет години, че този момент ще настъпи. Втората причина разбира се е гарантирането на ниска цена на ел. енергията и перспективата на България като член на ядрения клуб. И нас продължава да ни глупи въпросът защо българската държава не се ангажира със стопроцентово инвестиране в този проект, защото част от споменатите участници вече договарят, с предварителни договори разбира се дотолкова, доколкото не са определени като стратегически партньори и стратегически инвеститор, продажбата на ток от „Белене“ в съседни на нас страни“, обясни той. Лидерът на АБВ определи стъпките към строежа на атомната централа като закъснeли, но в необходими и добави, че атомната централа може да даде енергийна сигурност на България и на бизнеса. Теодора ПАВЛОВА\nСофия. Министърът на енергетиката Теменужка Петкова ще обяви кандидатите, подали заявления в процедурата за избор на стратегически инвеститор за АЕЦ „Белене“. Това съобщиха от пресцентъра на Министерство на енергетиката. Пресконференцията ще се състои от 10.00 часа в сградата на Министерството на енергетиката на ул. „Триадица“ 8. В нея ще участват и изпълнителните директори на „Български енергиен холдинг“ ЕАД Жаклен Коен, както и на „Национална електрическа компания“ ЕАД Иван Йончев. Процедурата за избор на стратегически инвеститор за проекта АЕЦ „Белене“ стартира на 22 май 2019 г., когато условията бяха публикувани в Официален вестник на ЕС. 90-дневният срок за подаване на заявления изтече на 19 август.\nНИМХ: Днес над страната ще бъде облачно, на много места се очакват валежи от дъж...\n20 Февруари 2020 | 07:05


Скандал разтресе България тази вечер! БТВ спря отново Слави! | SvejoBG.com - Свежият портал\nPosted by: Svejobg 18.04.2017\tin НОВИНИ, СВЯТ, СКАНДАЛНО\nБТВ спря „Шоуто на Слави“ тази вечер. Гост в предаването трябваше да бъде напусналият днес „Нова телевизия“ журналист Васил Иванов. Както ZaPernik.com по-рано писа, той напусна Нова телевизия, оплаквайки се от налагана му цензура. Днес Васил Иванов щеше да изнесе в „Шоуто на Слави“ примери на цензура в старата си медия.\nЯвно БТВ са решили, че Слави отново нарушава регламента на предаването си и се опитва да го направи политическо, а не развлекателно и са спрели излъчването му тази вечер.\nНа мястото на днешният епизод, от телевизията пуснаха стар запис с водещ Иво Сиромахов, а отгоре на екрана се появяви надпис, че днешния запис: „Планираният за днес епизод няма да бъде излъчен поради несъответствие с телевизионното съдържание“.\n„Уважаеми колеги журналисти, тази вечер моето шоу беше спряно. Беше спряно отново. Този път причината е следната: на гости ми беше разследващият журналист от Нова телевизия Васил Иванов.\nВ предаването той разкри изключително гнусни и скандални случаи на цензура и корупция, подкрепени с факти и записи. Тъй като предаването е на запис, още преди това получих писмо от мениджмънта на БиТиВи да не интервюирам Васил Иванов. Аз не се съобразих с това искане. Реализирах предаването, защото смятам, че истината и моралът са поважни от всичко. Интервюирах Васил Иванов, след това получих отново писмо от БиТиВи, в което те искат да махна интервюто. Аз отново не се съгласих и предаването беше спряно.\nЗа да научите цялата истина, заповядайте утре на нашата пресконференция, на която ще присъства и Васил Иванов. Часът и мястото ще ви съобщим допълнително. Вярвам че истината и свободата на словото са важни не само за нас, а и за вас“.\nОт Би Ти Ви разпространиха до медиите съобщение, в което обясняват защо тази вечер излъчват стар епизод на „Шоуто на Слави“: Предвиденият за тази вечер епизод няма да бъде излъчен, поради несъответствие на съдържанието му със стандартите за редакционно съдържание. Би Ти Ви счита, че представянето на едностранна позиция противоречи на етичните стандарти и на добросъвестността. Би Ти Ви стои твърдо зад спазването на законодателната рамка в страната и високоетичните стандарти.\nИзточник : http://zapernik.com\nСподели в FacebookСподели в TwitterСподели в Google+\t2017-04-18\nAbout Svejobg Previous: Скритата История на Човешката Раса .. ВИДЕО „The Hidden History of the Human Race VIDEO ..“\nNext: Добра вест: Залятото с асфалт кученце се вдигна на крачета


Яхния с пилешки бутчета - ДОМАШНИ ХИТРИНИ\nНачало»Хитрини за кухнята»Яхния с пилешки бутчета\nadmin 15.09.2016\t720 Прегледи\nРецепта за яхния с пилешки бутчета и бяло вино.\nТова е една различна рецепта за яхния с пилешки бутчета, бяло вино и картофи. От доста време не бях приготвяла нещо готвено от този род.\nЗа приготвянето на такава яхния с пилешки бутчета ще са ви необходими следните продукти:\nПилешки бутчета (според броя на хората на всеки по 1 бутче. В моя случай са 2), картофи, 1 средно голяма глава лук, 1 червена чушка, 1 супена лъжица червен пипер, 2-3 дафинови листа, 200 мл бяло вино, 2 супени лъжици брашно, 800 мл вода, черен пипер на зърна, 50 мл олио, сол.\nВ случай, че готвите повече от 2 пилешки бутчета, завишете количеството на водата (за 4 бутчета водата да е 1,5 л). Виното остава същото количество. Брашното се увеличава на 4 равни супени лъжици. Останалите продукти също не се променят.\nПриготвяне на яхния с пилешки бутчета:\nАз отстранявам кожата на пилешките бутчета защото не ми е приятна в яхния, но това не е задължително. Може да я оставите ако я харесвате. Пилешките бутчета се измиват и подсушават много добре. В подходяща по големина тенджера загрявате олиото и добавяте 1 чаена лъжичка сол. Слагате в загрятото олио бутчетата да се запържат до златисто от двете страни.\nДокато пилешкото се пържи, обелете си лука и го нарежете възможно най ситно. Изчистете семенника на чушката и я измийте. Нарежете я на малки хапки. Обелете си картофите, измийте ги и нарежете както ви харесва.\nЩом пилешките бутчета се зачервят добре от двете страни добавете ситно нарязания лук. Разбъркайте на няколко пъти и когато лукът си промени цвета добавете червеният пипер. Разбърквате и наливате 100 мл от бялото вино. Оставяте за половин минута алкохолът да се изпари и наливате водата.\nСлагате картофите, парченцата нарязана чушка, дафиновия лист и 10 зърна черен пипер, както и 1 чаена лъжичка сол.\nОставете яхнията с бутчета да къкри на слаб котлон докато месото и картофите станат готови (около 20 минути).\nСмесете брашното с останалото вино и добавете малко количество студена вода, за да получите рядка каша. Отместете … (ПРОДЪЛЖАВА на следващата страница)\nПредишен Домашни мъфини с конфитюр\nСледващ Лесна апетитка с ябълки


Най-добрата суперхрана в природата ⋆ ОПТИМИЗАЦИЯ НА ЗДРАВЕТО\n14/09/2020 Janny Rolistenova\nКогато чуем за суперхрани обикновено си мислим за вид добавка към основните храни. Свикнали сме да виждаме т.нар суперхрани под формата на плодове, билки, прахови добавки, рядко намиращи се по нашите ширини растения или пък кълнове с чудодейни свойства. Тези храни несъменно имат свойства, които биха допринесли за здравето, но има още една подробност – те съсдържат освен полезните вещества, също и антинутриенти – инхибитори на тези полезни качества на храната. Тези антинутриенти правят такъв вид суперхрана много нискоусвоима и малко бионалична за човека.\nНо знаете ли, че природата има и друга суперхрана, която всъщност се усвоява най-добре и пълноценно от нас хората? Тази храна са животинските органи и най-вече черният дроб.\nЧерният дроб притежава изключително бионалични елементи за човешкият организъм. Той е най-концентрираният в природата източник на витамин А, бионалични витамини В, особено В12, холин, биотин, желязо, мед, цинк и фолиева киселина.\nВ съвременният начин на хранене тези градивни елементи са значително намалени, допринасяши за множество дефицити и предразполагащи ни към болести.\nСамо 100 гр говежди черен дроб може да ви снабди с повече от стандартнопрепоръчаните ежедневни нужди от витамини.\nОт 100 гр черен дроб получавате 3,460% от препоръчителната дневна нужда от витамин В12, 860-1100% от препоръката за витамин А, 210-260% от тази за витамин В2, 65% от В9, 80% желязо, 1620% мед, което би означавало, че с ядене на дроб веднъж седмично бихте си набавили стабилно количество от необходимите ви витамини.\nЧерният дроб също така осигурява и коензим Q10, хранително вещество, важно за сърдечно-съдовата функция. CoQ10 се намира в най-голяма концентрация в митохондриите (електроцентралата на клетките), тъй като помага за производството на енергия. Вероятно това е и причината за леката еуфория, предизвикана след консумиране на органи.\nИма обаче известни притеснения около консумацията на черен дроб, макар те да са погрешно популяризирани твърде много и без основание. Едно такова притеснение е Хипервитаминозата, в частност пренасищането с витамин А и евентуално натравяне. Всъщност, такова състояние е напълно невъзможно, освен ако не консумирате килограми черен дроб всеки ден, та дори и тогава вероятността е минимална. Това твърдение произлиза от токсичност на витамин А, идваща от черен дроб на полярни мечки (което всъщност не е толкова опасно състояние за колкото се твърди). Полярните мечки имат свръх концентрация на витамин А поради диетата си, богата на витамин А – риба и тюлени.\nВ 100 гр говежди черен дроб ще намерим около 20 000 единици витамин А, докато в същото количество черен дроб от полярна мечка се намират почти 2 милиона единици, т.е количеството витамин А, намиращо се в 100 гр говежди дроб съответства на същото количество, но само в 1гр. в дроба на полярната мечка. Количеството витамин А, определено като токсично за човека е над 300 000 единици Сами виждате, че за да погълнете такова количество витамин А ще трябва да изядете непосилно за човека количество черен дроб.\nДруг известен страх от черният дроб е че той е пълен с токсини и ядяйки го ние поглъщаме тези токсини. Много хора погрешно смятат, че токсините се съхраняват в черния дроб. Това е напълно невярно и причината е просто в това, че ролята на черният дроб е да обработи токсините и да ги превърне в елементи, лесни за изхвърляне от тялото. Тези елементи се съхраняват в масните тъкани, а не в дроба.\nСъщото важи и за холестерола. Макар да е вярно, че в дроба има холестерол, далеч от истината е, че той е вреден. Старите вярвания, че холестеролът е причина за сърдечни заболявания отдавна са оборени с нови научни факти. Повечето холестерол, свързан със сърдечни заболявания се произвежда в тялото на човека и противно на очакванията, когато ядем храни, богати на холестерол ние не трупаме холестерол, напротив, тогава тялото ни произвежда по-малко такъв за да постигне баланс.\nЧесто консумацията на дроб се избягва и заради силният и наситен метален вкус. Пилешкият дроб е обикновено много по-лек на вкус, но пък и с по-малко витамини от говеждия. Свинският черен дроб не е препоръчителен поради факта, че не е толкова „чист“, колкото останалите животински дробове и има риск за зараза с Хепатит Е например.


Lana Del Ray си партнира с The Weeknd за заглавното парче от предстоящия й нов албум! | Радио 1 - Класическите хитове!\nLana Del Ray си партнира с The Weeknd за заглавното парче от предстоящия й нов албум!\nLana Del Ray представя сингъла “Lust For Life”, който е заглавното парче от предстоящия й едноименен нов албум. Той се очаква да излезе през май, 2017 г.\nСингълът “Lust For Life” е в колаборация с The Weeknd. Решението за този съвместен проект идва като естествено продължение на успешното сътрудничество между двамата изпълнители за последните два хитови албума на The Weeknd - “Beauty Behind the Madness” (за сингъла “Prisoner”) и “Starboy” (за синглите “Party Monster” и “Stargirl Interlude”).\nИзпълнителката споделя, че може би решението именно заглавното парче от албума да не е солов проект е странно, но за нея работата с The Weeknd е истинско удоволствие и двамата изпълнители отдавна планират да издадат съвместна песен. “Смятам, че сега е точният момент за това”, допълва звездата.\n“Lust For Life” е вторият сингъл от предстоящия нов албум на Lana. Пилотното парче от албума - “Love”, дебютира преди 2 месеца, а официалното видео към него е гледано над 48 млн. пъти в официалния канал на изпълнителката във Vevo.\nАлбумът “Lust For Life” е дело на Lana Del Ray и музикалния продуцент Rick Nowels, който е дългогодишен нейн партньор за голяма част от проектите й.


дом Регионални БСП-Казанлък гласува доверие на Нинова на конгреса\nРъст от 6% в резултата на Евроизбори 2019 отчетоха казанлъшките социалисти. Сравнението е с изборите за европарламент през 2014г.\nОт местната БСП започват подготовката на изборна партийна администрация – председатели, заместници и секретари за СИК за местните избори наесен.\nШестимата делегати на конгреса заминават с възложен мандат от общинската организация да подкрепят лидера Корнелия Нинова. Те ще отнесат на висшия форум и позиция, съдържаща вот на доверие към лидерката.\nКазанлъшките леви ще се представляват на конгреса от Георги Захариев, Радослав Мишев, Яница Станчева, Корнелия Владева, Румяна Друмева и Катя Киликчиева.\nОт БСП дадоха яснота и върху акцията със заявленията, подадени от казанлъшки майки до община Казанлък с желание децата им да лагеруват това лято в Равда. Акцията бе организирана от жените-социалистки, но от местната администрация са направили опит да издирват майките една по една, под предлог да им върнат персонални отговори. От БСП изрично са посочили адреса на партийния клуб – 1л.“Чудомир“ 1, където очакват отговорите на кмета, а в опита да бъдат търсени по домовете майките, смятат за част от практиката в община Казанлък недоволни от работата на властта да бъдат „респектирани“ вкъщи.\nпредишна статияНовини от вас: Мостът в Енина се срутва всеки ден\nСледваща статияЖан-Пиер Льо Гоф: Еко-идеологията и нейните пророци на нещастието


WRC: Тиери Нювил води след първия ден на рали “Хърватия“ - Moto Club\nMOTO CLUB АВТО СПОРТ\nТиери Нювил с Hyundai i20 WRC води след първия ден на рали „Хърватия“ – трети кръг от WRC. Белгиецът спечели три от 8-те специални етапа за деня първото за него изцяло асфалтово рали от 2018 г. насам. След Нювил, на 7,7 сек. е пилотът на Toyota Yaris WRC, 7-кратният световен шампион Себастиен Ожие. Първите трима са се събрали в 8,0 сек., като само 3 десети делят Ожие от съотборника му Елхин Евънс.\nНювил си опече работата още сутринта, като спечели 3 от сутрешните четири етапа и дръпна напред със 7,4 сек. Следобедът обаче бе за Ожие., който пък спечели три поредни етапа от общо четири -6 , 7 и 8. Така Себастиен Ожие ознаменува своята етапна победа №600 в WRC. Така той извести съотборника си Евънс от второто място.\nТова беше бързото и яростно темпо на всички в челото, при дебюта на WRC в Хърватия. Нювил и Ожие оцеляха след комуникацията между тях. Колата 20 на Нйвил бе поставена на две колела, след като удари банкета в последния специален етап за деня. Кале Рованперя пострада повече. Най-младият пилот, който някога е карал в WRC – само на 20, се плъзна на десен завой на първия етап с дължина 5,4 км. Това бе отсечката Руде – Плешивица. Колата на Кале прадна в дере, за да бъде спряна до дърво. Бегачката беше повредена твърде сериозно, за да може Рованпера да рестартира утре.\nЧетвърти тази вечер в Загреб е бившият световен шампиони От Танак с Hyundai i20 WRC. Той е на 23.6 сек от Евънс. Пети, на 23.7 сек. е третия автомобил i20 WRC на Крейг Брийн.\nСлед като Нювил спечели първите два етапа, в третия етап Евънс прекъсна серията на Нювил. Той имаше равно време с Ожие с равно време на отсечката с дължина 10,1 км – Мали Модруш Поток. Танак спечели петата отсечка. След това Ожие наниза три етапни поледи и съвсем не мисли да се отказва в битката за титлата. Танак остана в топ 6. Ожгие също имаше страхотен късмет. Той а-ха да отпадне на същото място, където катастрофира Рованпера. Отърва с само със спукана задна лява гума.\nШести се движи французинът Адриен Формо с Ford Fiesta WRC. Съотборникът му Гюс Грейнсмит е съвсем близо до него – на 7 сек.\nВ WRC2 битката е между Темо Сунинен с Ford Fiesta R5 и руснакът Николай Грязин с VW Polo GTI. Сунинен взе 3, етапа а Гразин 4. Разликата след първите 8 етапа на първия ден от 1.5 сек! Водещият пилот в категорията WRC2 Андреас Микелсен с Skoda Fabia R5 направи голямо закъснение заради проблем с окачването.\nTags: Hyundai i20 WRC, рали „Хърватия“, Тиери Нювил


Нямам звук на компютъра. - Монитори, Аудио и Видеокарти - kaldata.com - Форуми\nНямам звук на компютъра.\nот С. Кондуров, 14 септември 2013 в Монитори, Аудио и Видеокарти\nЗдравейте колеги. Отново съм аз с моят проблем. След почистване на компютъра, нямам звук. Когато го почиствах без да исках извадих два джъмпера, но веднага след това ги върнах на мястото им. Днес след преинсталиране на операционната система отново няма звук, но там е работата, че индикатора на еквалайзера на уиндоусът ми си работи отлично, когато съм пуснал клип в тубата примерно или някоя песен през медия плеъра. Незнам какво да си мисля вече, дали съм изгорил вграденото аудио или е нещо друго. В биос нещата са наред, в сървиса на уиндоуса също.... Възможно ли е да съм изгорил звуковата карта?\nДъно - Asrock G41M-VS3 , ОС : Уиндоус 7 Ултимейт 32бит\nКолонките работят на друг комп. Драйвърите са от официялниа сайт на производителя на дъното. Всичко е както трябва. Еквалайзера работи, но няма звук....\nПровери според упътването на дъното дали правилно си наместил буксичките на дъното. Явно нещо си извадил и после си разменил мястото му.\nКолега имам книжката на дъното ми и според нея съм ги сложил обратно, както си бяха, но отново нямам звук... Пробвах и с деактивирани джъмпери пак няма (затова ме посъветва един колега тук)... И с активирани пак няма ..\nАко си изгорил дъното няма да тръгне компютъра. Виж дали са ти наред звуковите драйвери ( провери в Device manager да не би да имаш ! или ? знак на звуковия драйвер или на чипсета).\nНесъм изгорил дъното, компа си работи като преди без никакви проблеми. В дивайс мениджъра няма никакви индикации за проблеми.\nДа де не си ( казах, че ако си изгорил дъното няма да тръгне ПС-то). Виж да не би проблема да ти е в устройството, което ти възпроизвежда звука( слушалки, тонколони или усилвател).\nНе е проблема в устройството тесвал съм слушалките и колонките на друг компютър, работят без проблем. Даже както споменах еквалайзера на 7-цата си работи като пусна клип или песен, но звукът липсва...\nЕ тогава проблема си остава в буксите на аудиото. Ако на панела отпред имаш жакове за аудио, пробвай и там но ме съмнява и там да просвирят колоните.\nКолега имам и отпред, но и там не работят , а на другото ми пс си работят без проблем. Значи е заминала звуковата така ли?\nВземи от някой, познат една звукова карта и пробвай.!!! Преди 2 год. и яз имах същия проблем, оказа се картата издала багажа.\nЗдравейте колеги. Отново съм аз с моят проблем. След почистване на компютъра, нямам звук. Когато го почиствах без да исках извадих два джъмпера, но веднага след това ги върнах на мястото им. Днес след преинсталиране на операционната система отново няма звук, но там е работата, че индикатора на еквалайзера на уиндоусът ми си работи отлично, когато съм пуснал клип в тубата примерно или някоя песен през медия плеъра. Незнам какво да си мисля вече, дали съм изгорил вграденото аудио или е нещо друго. В биос нещата са наред, в сървиса на уиндоуса също.... Възможно ли е да съм изгорил звуковата карта? Дъно - Asrock G41M-VS3 , ОС : Уиндоус 7 Ултимейт 32бит Колонките работят на друг комп. Драйвърите са от официялниа сайт на производителя на дъното. Всичко е както трябва. Еквалайзера работи, но няма звук....\nКакъв еквалайзер имате в предвид? Дайте снимка.\nА сигурен ли сте,че поставяте жаковете на колонките в правилните места?\nКато ги поставяте, получава ли се съобщение от Уиндоус,че поставяте аудио жак?\nЕквалайзера на Уин 7. Иконката с колонката има зелена черта която се дживи при пуснат звук. Точно в правилните места вкарвам жака несъм толкова глупав (не се заяждам).\nНали беше пускал тема - не се ли управи тогава ?\nЯ виж хубаво конектора на фронт панела , дали си го поставил където и както трябва , на него има едни мостчета със кабелче , ако трябва махни тоя конектор и на това място където са мостчетата - сложи два джъмпера пък ако няма звук - ще умуваме .\nТоку що гледах дали съм го сложил кабела за предния панел както трябва и си беше както трябва наистина. Мирише ми на изгоряла звукова карта честно казано колега, ти как мислиш?\nЕ от какво да изгори нали последно е работила преди почистването . Пробвай да извадиш конектора и сложи джъмпери на мястото на мостчетата . Я пробвай дали микрофона работи .\nЗначи микрофона ми е на ЮСБ камерата и работи тоест и за микрофона има еквалайзер и индикацията му работи, когато говоря, но не си обеснявам защо ннямам звук....\nА какви джъмпери си махнал? На фронт аудиото? Я по-добре снимай да видим какви джъмпери си махнал, че аз до вчера имах същия проблем, наместих джъмперите и сега всичко е ок.\nЕто тези , но няма промяна пак съм без звук. Намествал съм ги. Деактивирал съм, активирал съм ги и пак същата история.\nПрочетох внимателно първият ви пост. А след почистването,като сте вадил джъмперите и преди преинсталацията дали имаше звук?\nОпитайте да върнете настройките на БИОС.Извадете батерията на дъното и дайте клемите на късо с някоя тънка отверчица.После да не забравите да си настроите датата и часа на часовника.Важно е.\nСлед почистването като го включих нямаше звук... Ресетвах биоса... без успех. Преинсталих го , пак без успех... Бихте ли ми дали сайт за звукови карти да разгледам просто информативно как вървят цените?\nМоже би ще е по-изгодно да пробвате с дъно втора употреба,отколкото с нова звукова карта.Сигурно има и евтини,но не съм компетентен да предложа нещо.\nАудио карти дадох тоя сайт понеже е най лесен за избиране а вие си преценявате каква и какви са ви възможностите .\nАко е само да дрънка на колонките - взимай най евтината и дори и усб\nВ никакъв случай няма да взема дъно, а и било то втора ръка. Дъното си работи без проблеми. Няма други странични ефекти. Само звукът липсва, ще реша проблема с нова звукова. Иначе благодаря за съдействието.\nДа, колега трябва ми колкото да дрънка там и като гледам филм да се чува... И брата като играе нещо да слухти ахаха . Благодаря.\nПоръчах тази като дойде ще видим какво ще става като я инсталирам.\nЕй , скъпа бе човек - защо избърза има и по евтини за тая работа .\nеми незнам братле. просто ми хареса аххаахха даже не и четох спецификацията...


Изборът за ВСС: Списъкът на „фаворити” става лайтмотив – DeFakto.bg\nHome / Законът / Изборът за ВСС: Списъкът на „фаворити” става лайтмотив\nИзборът за ВСС: Списъкът на „фаворити” става лайтмотив\nDe Fakto 10.06.2017\tЗаконът, Избрано 1 коментар 4,452 Прегледа\nСлед като стартира с протяжен избор на комисии, отнел часове наред, след обяд общото съдийско събрание ударно изслушва кандидатите за ВСС – общо 27 на брой.\nА темата за списъка с „фаворити” за съвета е на път да се превърне в лайтмотив. Въпросът, впрочем, не се задава на всички кандидати.\nЕрна Якова-Павлова, председател на РС-Варна: Нужда от позитивен стил на работа\nЗа позитивен стил на работа на новия ВСС се обяви предсeдателят на районния съд във Варна Ерна Якова-Павлова. „Това ще допринесе за положителна промяна в нагласите на обществеността. Няма успешни хора, които да не са правили грешки“, категорична бе тя.\nЦитира Стив Джобс, че повечето значими неща никога не се правят от отделен човек. цитатите, впрочем, днес често се ползват като прийом от претендентите.\nПавлова прикани: „Бих искала оценката на колегите за мен, когато дават гласа си, да не е само по думите, концепцията и писмените отговори, а и по свършеното и взазимоотношенията с колегите в годините. Заедно и с взаимно уважение да работим за достойнството на българския магистрат!“\nИлияна Балтова, АС-Бургас: Не регионално представителство, а общи каузи\nВСС трябва да прояви автентичен интерес към проблемите на магистратите, а системата за оценка на натовареността да бъде надграждана, като делата се оценяват по тяхната тежест, не по тяхната бройка – за това се обяви Илияна Балтова от апелативния съд в Бургас.\nЗа нея е важно да има нов модел за комуникация с магистратите. И даде пример – от началото на кампанията тя има сайт, който е полезна обратна връзка. Като особено важен оцени личния контакт с колегите.\n„В закона няма регионално представителство, важно е личностите, които се избират в съвета, да отстояват общи каузи. В единение, с градивен диалог, в рамките на любезността и учтивостта“, бе посланието на Балтова.\nКалин Баталски, ОС-Кюстендил: „Бели седмици“ за ВСС по италиански\nПри този кандидат бе подновено питането дали знае за списъка със 7-те „фаворити“ и какво мисли за него – от Васил Петров от СРС. Имаше и контрапредложение да не се допуска въпроса, но председателят на общото събрание все пак замълча.\nКалин Баталски, който е от окръжния съд в Кюстендил, се обяви за нововъведения и по чужд модел.\nНапример да се въведе почин по подобие на „белите седмици“ в Италия, в които ВСС да отива по места, за да се информира директно за проблемите на регионите.\nДругото му предложение бе за „приемен час“ във ВСС, в който да идват не само административни ръководители, но и редови съдии. Като за целта се иска кадровиците да дават дежурства – по един-двама на седмица.\n„За т.нар. списъци – не съм ги виждал. Никой съдия не би приел това сериозно, ако е истински съдия“, обяви Баталски.\nКрасимир Шекерджиев, ВКС: Прекрояването на съдебната карта няма да реши нито един проблем!\nПрекрояването на съдебната карта няма да реши нито един от важните проблеми на системата, закриването на съдилища и прехвърлянето на бройки няма да спести пари, нито ще изравни натовареността, категоричен бе Красимир Шекерджиев от Върховния касационен съд.\nЗа измерването на натовареността каза, че е свършена много добра работа и новият ВСС трябва да я доразвие.\nКато свое най-голямо постижение като съдия изтъкна изграждането на добро име.\nКрасимира Милачкова, АССГ: Бих гласувала за проверка на „ЦУМ-гейт“!\nКогато дойде реда на Красимира Милачкова от административния съд-София-град, я провокираха с въпроса: „Бихте ли гласували „за” проверка на ЦУМ-гейт, ако бяхте във ВСС?“\nОтговорът бе недвусмислен: „Да, аз бих настоявала за проверка, защото много голям дял на обществения негативизъм се дължи именно на липсата на реакция. Когато бъде поставен проблем, той трябва да бъде проверен и да бъде изразена позиция по него“.\nНeйното верую: „Съединението прави силата. Проблемът ни е в разделението“.\nКрасимира Костова, апелативен спецсъд: Не сме нито мафия, нито паразит\n„Българската съдебна система не е нито мафия, нито паразит. ВСС трябва да е проактивен, аз ви гарантирам за себе си разум и изпълнение на поетите обещания“ – това обяви пред общото събрание Красимира Костова от апелативиня специализиран наказателен съд, зам.-председател на Българската съдийска асоциация.\nОбяви проблема за съдебната карта за много наболял и притеснителен за застрашените райони.\nВ отношенията със съсловните организации, според нея „ключът е в думата взаимодействие“. което означава не съсловните организации да извиват ръцете на ВСС и обратното.\nЗа списъците каза: „За мен тази информация не е никак нова, от две седмици слушам за всякакви списъци – на президента, МП, „тримата големи“, официални и неофициални. Случи ми се в един ден да ме срещне един човек и да ми каже – о, не се притеснявай, ти си в нашия списък. После друг в същия ден да ми каже – ами и да не те изберат, си имаш добра работа. Ама защо ме отписахте, попитах. Защото не си в официалния списък. Моля ви, не се поддавайте на тези слухове!“\nПредишна Кандидати: За обругаването, деленето и още конституционни промени\nСледваща Ралица Негенцова: Адвокатите са готови да се включат сериозно в съдебната реформа\nЗа съжаление нямаше как да присъствам на събранието, но ако можех, щях да задам следния въпрос към г-н БАТАЛСКИ: Не трябва ли един член на ВСС да притежава освен отлични професионални качества/разбирайте многоооо добър съдия/ то и човешки такива? И ако да, то Вие как сте успели да стигнете въобще дотук – на една малка стъпчица от „рая“??? Защото за мен лично, подобен индивид като Вас е немислимо да заема каквито и да било ръководни постове- пък било то и „шериф ебим на село“ – визирам председателския пост, който СИ заемал в джандема – РАДОМИР! Не трябва ли един член на ВСС, освен страхотен съдия да притежава и ред морални качества, които го определят като човек – преследването на чужди жени, влиза ли в тази категория? Разбирам неугледния му вид, та това създание прилича на недоразвит примат все пак, но да не забравяме че е женен, че даже и се е възпроизвел! Та г-н Баталски, мисля че разбиването на други семейства не би трябвало да влиза в длъжностната характеристика дори и на един бъдещ член на ВСС :):):) Наистина съм удивен от факта, че някой въобще е гласувал за ТЕБ, но това го отдавам на факта, че хората не са запознати с гротесната ти същност, драги! Пожелавам на съпругата ти, много скоро да почерпи с житце, за твое здраве! 🙂\nНад 60 съдии от страната поискаха публично извинение от Данаил Кирилов и дисциплинарно дело срещу Иван Гешев


Кольо Колев: Отлагане на изборите заради КОВИД-19 е „шменти капели“ | BIG5.BG\nКольо Колев: Отлагане на изборите заради КОВИД-19 е „шменти капели“\nBIG5 ИНТЕРВЮ Кольо Колев: Отлагане на изборите заради КОВИД-19 е "шменти капели"\nОбществото едва ли би приело удължаване на живота на това управление чрез поставянето му на „апаратно дишане“, казва социологът в интервю за в. „Дума“\n– Г-н Колев, политическите сили в парламента изглежда не са съгласни с датата, която спомена президентът, за провеждане на парламентарните избори догодина. Какви са плюсовете и минусите, ако вотът е на 28 март или през май-юни? Кой печели и кой губи?\n– Както обикновено, сме „изненадани“ от събитията, които е отдавна ясно, че предстоят – сняг през зимата, валежи през пролетта, избори, предвидени в закона… Винаги чакаме крайния срок и после плачем, че сме били изненадани. По света казват, че новите избори започват със затварянето на изборните секции от преминалия вот. Тук чакаме изборите да почукат на вратата, за да ахнем: „Ах, избори! Ама те дойдоха!“\nНе виждам с какво отлагането на изборите ще направи партиите по-готови. Насрочването на изборите за първата възможна дата отговаря на ясно следваната от президента Радев логика – „Това управление е вредно за страната и трябва да си отиде час по-скоро“. Нещо, коeто той многократно е заявявал, а и поне на думи се е споделяло от опозиционните формации.\nКой печели? Печели обществото като цяло. Защото настоящото управление и политическо представителство са силно делегитимирани, не се ползват с доверие у огромна част от населението. И са нужни нови избори в максимално кратки срокове, за да се излъчи ново управлeние, ползващо се с доверието (или надеждите) на избирателите. А кой губи? Тези, които са чакали изборите, без да се подготвят за тях!\n– Имате ли данни и наблюдения какви са нагласите в обществото? Доколко то се влияе от аргументи, свързани с пандемията, че е по-добре да се изчака, да минат първите вълни от ваксинацията и т.н.?\n– Едва ли обществото би приело удължаване на живота на това управление чрез поставянето му на „апаратно дишане“ (до края на май, например). По-скоро това ще предизвика допълнително недоволство към целия т.нар. политически елит. Известно отлагане на изборите би било възможно и приемливо, но само в рамките на 2-3 седмици.\nЩо се отнася до аргументите, свързани с КОВИД-кризата и прокламираната ваксинация (с планове, графици и вълни), е крайно време обществото да разбере, че това са поредните „шменти капели“ на любимия ни вожд. В момента имаме само няколко хладилника и обещания, че ще дойдат около 125 хиляди ваксини, които все още не са и одобрени. Но това е капка в морето – за ефективна ваксинация на страната са нужни над 7 милиона ваксини (поставят се по две на човек). Ако приемем, че се създаде чутовна организация за ваксинирането на 20 000 души дневно, то за пълното покритие на страната ще e нужна не по-малко от година! И то, ако ваксините идват регулярно без забавяне и без проблеми, а здравната система работи като часовник. Така че шумът около ваксинацията (с идеята „Ето я, идва, тук е, още малко!“) не е нищо друго, освен помпане на предизборен оптимизъм и опит да се скрие нелицеприятният факт, че България тотално се провали с мерките (по-скоро с липсата на мерки) за ограничаване разпространението на коронавируса. Устремът ни към първите места по смъртност в Европа ясно го показва.\n– С рязкото увеличение на случаите със заразени и починали се появиха и проучвания, че все повече хора подкрепят ограничителните мерки. В същото време те удрят по доста сфери и бизнеси, безработицата расте. Колко дълго може да издържат такива нагласи? Като че ли прогнозите за „гладни бунтове“ засега не се сбъдват.\n– Дано и да не се сбъднат! Но положението е тежко и все повече семейства изпадат в крайна нужда. Хора губят работата си, не могат да плащат наема си, не могат да платят тока, водата, интернета и телефона, които станаха основно средство за труд и комуникация. Дори храната си и топлото през зимата не могат да платят. Това положение не може да продължи дълго – особено при тоталното дезангажиране на държавата за подкрепа на най-засегнатите. И на този фон ни готвят нови повишения на водата, разширяване на сини и зелени зони, повишаване на цената на хляба, повишаване на местни данъци. А администрацията рапортува успехи в събираемостта на данъците в условията на епидемия! Хората ще бъдат принудени да излязат на улицата – било то, за да се опитат да работят; било то, за да рушат, докарани до отчаяние. Дано да е само първото!\n– Една от най-чувствителните напоследък теми е тази за отношенията ни със Северна Македония. Изглежда, че по нея българите са обединени в огромната си част и подкрепят българската позиция. Как се възприемат натискът и призивите от страна на ЕС и САЩ час по-скоро да се разберем със Скопие? Твърди се, че България е изпаднала в изолация. Не засилва ли това антиевропейски и антиамерикански настроения у нас?\n– Естествено, че се засилват и антиевропейските, и антиамериканските настроения, но това не е от сега. Как мислите изглежда в очите на хората сделката за милиарди за нарисувани самолети? В страната, в която има два милиона бедни, които не могат да си купят храна, обувки, лекарствата, които лекар им е предписал. Как ли им изглежда офертата „Готови сме да ви продадем още толкова самолети!“ – особено в условията на криза от коронавируса и тежък удар върху материалното положение на огромни маси от населението.\nЩо се отнася до Северна Македония, нещата са повече от тъжни. Би трябвало да е кристално ясно, че „македонската идентичност“ се е изградила на базата на отрицанието на всичко българско. Заявявайки „Ние сме македонци“, те винаги са имали предвид „Не сме българи“! И сега ние ги натискаме да признаят, че са българи, да се откажат от това, което в продължение на десетилетия им е поднасяно като „история“, да признаят своята неидентичност. Невъзможна задача! Както е невъзможно да обясниш да милионите българи с корени от Македония, че македонците вече са „небългари“, че се чувстват различни. Естествено, че е нужен компромис, какъвто нито едната, нито другата страна е в състояние да направи. Компромис, който в крайна сметка ще постави и двете страни под обща (европейска) „шапка“ и ще реализира мечтите на хилядите борци, загинали за единението на България и Македония. Но това изглежда невъзможно за обяснение както у нас, така и в РС Македония – да не говорим за Европа и света. А патриотарстващите шамани и тук, и там подклаждат огъня в опит да извлекат политически дивиденти и крещят „Предатели!“ Балкански му работи!\n– Мнозинството в НС преименува 24 май. Обществени дискусии по този въпрос не е имало. Какво се цели и какво е отношението на българите, ако има такива наблюдения? Вълнува ли ги хората въобще?\n– 24 май е празник на духа, на печатното слово, на книгата, на буквите, на магията, която ни извисява над битката за парчето хляб, която ни прави богати над нищите духом. Затова това е най-таченият празник у нас. И всякакви напъни за преименувания, за преформулирания са безсмислени. Патриотарските напъни за обсебване на този празник са безумни. Това е поредният опит да се прикрие политическа импотентност зад величието на древността, на идеята, на духа. И хората ще отхвърлят политическите формулировки!\n– За финал да ви върна на изборна тема – има ли печеливша формула за промяна? Протестите заглъхнаха и вече не са фактор, а при избори играят многото пари и зависимости, свързани с управляващите. Така ли ще продължаваме?\n– Единствената печеливша формула е т.нар. широк „Народен фронт“ – обединение на всички опозиционни сили в името на свалянето на ГЕРБ от власт. Засега обаче нищо подобно не се очертава. За щастие на опозицията, към момента не изглежда възможно управляващите да удържат властта – независимо от парите и зависимостите от властта. Разпокъсаността на опозицията обаче не дава индикация, че тя е в състояние да вземе властта. Вероятно ще трябва да се мине през служебно правителство и нови избори – докато на отделните политически играчи им „уврат главите“, че не са самодостатъчни и трябва да търсят това, което ги обединява, а не това, което ги разделя.\nКризата, породена от COVID-19, е предизвикателство без прецедент не само за България, не само за Европа, но и за целия свят. Икономистите предвиждат по-сериозна...


Червеното месо – видове, предимства и недостатъци - статия от сайта Bulgarian-kitchen.com\nЧервеното месо – видове,...\nЧервеното месо – видове, предимства и недостатъци\nЧервено месо в миналото е било основната храна на старите културисти, които са го консумирали в "промишлени количества". То е доказало своята ефективност. Но освен предимства, има и недостатъци пред другите два вида месо (от птици и риба).\nПредимствата му се крият в по-голямото количество креатин, които съдържа. Един килограм качествено месо може да съдържа 4-5 грама креатин. Недостатъците му са в качеството на мазнините, които съдържа. В червеното месо преобладават наситените мазнини, които повишават "лошия" холестерол в кръвта и могат да доведат до проблеми със сърдечно-съдовата система. Затова е добре винаги да се отстранява сланината от месото, а самото месо да бъде приготвяно без допълнителна мазнина. По този начин ще изтекат и останалите излишни мазнини от него.\nТрите най-популярни у нас меса са телешкото, свинското и агнешкото.\n- разликата между двете е минимална. За предпочитане е да използвате телешко, тъй като е по-младо и крехко. То е добър избор за покачване на маса - с ниско съдържание на мазнини и добър източник на витамини от група В. Цената му на пазара е висока, но пък си заслужава. Има добри вкусови качества и е идеално за приготвяне печено на скара или във фурна. Ако все пак има сланина по него, то е добре тя да бъде махната.\n- то е безспорно най-популярното на пазара и незаслужено пренебрегвано. Може да се намери свинско месо, което почти не отстъпва на телешкото и има едва 4-5% мазнини. Ако се отдели от сланината, свинското става чудесно месо за покачване на маса. Може да се приготвя с варене, печене или пържене без мазнина. Цената му не е висока, така че може да се консумира често, но е важно да се премахва сланината от него.\n- те са близки по състав и не са чак толкова толкова ефективни за културистите. Съдържат относително малко витамини и микроелементи в съчетание с повечко мазнини. Затова рядко се използват като основен източник на белтъчини. Вкусовите им качества обаче са добри, особено като се отстрани лойта. Често се приготвят със задушаване. Ако се консумира такова месо, то трябва да се сготвитака, че излишната мазнина да излезе от него. Задължително преди това се отстраняваете лойта.\nОсвен посочените три вида, може да се използват козе и заешко месо. Те са много качествени, чисти откъм мазнини и с приятен вкус, но тези меса не са много популярни на пазара.\nСтерилизиране на мариновани лукчета\nНаучете как можете да стерилизирате мариновани лукчета\nВижте цялата кулинарна статия за: Стерилизиране на мариновани лукчета\nСвинското месо - най-вредното сред месата\nВижте цялата кулинарна статия за: Свинското месо - най-вредното сред месата\nГазираните напитки увреждат гените\nВижте цялата кулинарна статия за: Газираните напитки увреждат гените\nКак се вдига тост\nВижте цялата кулинарна статия за: Как се вдига тост\nЯйце - влиза в състава на много кулинарни изделия\nВижте цялата кулинарна статия за: Яйце - влиза в състава на много кулинарни изделия\nСпанак - полезеният зеленчук\nВижте цялата кулинарна статия за: Спанак - полезеният зеленчук


АНКЕТА: Бихте ли се включили като доброволец в спасителна акция при бедствие? | Днес.dir.bg\nАНКЕТА: Бихте ли се включили като доброволец в спасителна акция при бедствие?\n25.07.18 | 842 гласа\nХиляди обикновени хора с риск на живота си се включиха в спасителните операции и издирването на оцелели или на жертви в огнената стихия край Атина.\n"Да се опитаме да спасим каквото може да бъде спасено, да се опитаме да победим огъня, да се опитаме да намерим изчезналите хора ...", призова гръцкият премиер Алексис Ципрас и изрази "огромен респект" към усилията на доброволците.\nШвеция се бори с най-сериозните горски пожари от десетилетия, пламъците стигнаха отвъд Северния полярен кръг. Стотици доброволци помогнаха на военните и пожарникарите.\nВ спасяването на 12-те тайландски момчета и техния треньор се включиха доброволци от цял свят.\nНе се чува много за доброволци, които спасяват при бедствия в България. Но това не означава, че ги няма.\nНеотдавна се разбра, че доброволчеството в България вече има 3000 подготвени и обучени мъже и жени, които при необходимост помагат на службите за пожарна безопасност и защита на населението (ГДПБЗН).\nПрез 2014 при големите наводнения в някои краища на България помагаха доброволци от къде ли не, включително хора в неравностойно положение и бежанци от центровете.\nМоже да се приветства инициативата на Община Минерални бани, която преди няколко дни обяви, че ще създаде команда от 20 доброволци за помощ при възникване и овладяване на бедствия, аварии и извънредни ситуации и при предотвратяване на последиците от тях.\nКомандата ще бъде регистрирана в пожарната и ще бъде готова да действа според отредените й правомощия, уредени в Закона за защита при бедствия.\nНо за ефективно доброволчество е необходим правен статут (закон), за да легитимира знанията и уменията, натрупани по време на доброволческите прояви.\nПроучване показа, че всеки 4-ти европеец (включително над 55 години) се занимава с доброволчество. У нас едва всеки 12-ти.\nОфициално и по статистика доброволци у нас стават най-често млади хора между 15-30 години, ангажирани с дейности като културни и спортни мероприятия, дейности по опазване на околната среда, благотворителни кампании и др.\nБихте ли се включили като доброволец в спасителна акция при бедствие?\nДа Не Зависи от ситуацията\nСвят 25.05.22 218


Китайски производители и доставчици на цветни уплътнителни пръстени - Zhonggao\nХроматичен цвят O пръстен\nХроматичен цвят О пръстен основно предимство: Първо, отличен антихимичен характер. Почти важи за всички среди. Второ, температурният диапазон е много широк. (Около -30 ° C до 200 ° C) Трето, функцията против сгъстяване е много добра. Четири, устойчиви на масло, устойчивост на алкали, добра еластичност и дълъг живот.\nХроматичен цвят О пръстен Описание:\nПараметър за пръстен с хроматичен цвят O:\n- светлина: Избягвайте слънчевата светлина и силната изкуствена светлина с UV лъчи. UV защитните торби предлагат най -добрата защита. Боядисана червена или оранжева боя или залепете слънцезащитно фолио върху прозорците на предлагания склад.\nГорещи маркери: Хроматичен пръстен за цвят O, фабричен, персонализиран, производители, Китай, евтин, доставчици\nО-пръстен с покритие\nПокрит уплътнителен пръстен\nPaintcoat O пръстен


април 13, 2018 - insport.bg\nDay: април 13, 2018\nГригор Димитров срещу сърбин или италианец в Монте Карло\nГригор Димитров ще играе срещу Филип Краинович (Сърбия) или Паоло Лоренци (Италия) във втория кръг на турнира от сериите „Мастърс“ в Монте Карло. Най-добрият български тенисист е поставен под №4 в основната схема и почива на старта. До момента Димитров е играл четири пъти срещу сърбина, като е постигнал четири победи. 26-годишният хасковлия пък е спечелил и единствения си сблъсък с Лоренци – през 2016 г. с 3-0 сета на…\nБългария със страхотна победа над Русия на старта на Евроволей\nНационалният отбор по волейбол на България започна със страхотен успех на старта на Европейското първенство за девойки до 17 години в София. Родните представителки надиграха тима на Русия с 3:2 (25:18, 23:25, 25:17, 19:25, 15:12) в двубой от група I на надпреварата, игран в столичната зала „Христо Ботев“. Треньорът Стоян Гунчев заложи на следния състав: Борислава Личева, Александра Георгиева, Мария Йорданова, Йоана Атанасова, Айля Сашева, Мерелин Николова, либеро Галина Карабашева (Кристина…\nВладинова и Тасева се класираха за финалите на обръч и топка в Пезаро\nБългарските гимнастички Катрин Тасева и Невяна Владинова се класираха за финалите на обръч и на топка на втория турнир за годината от Световната купа по художествена гимнастика в Пезаро (Италия). Тасева заема трето място в многобоя след първите два уреда със сбор от 35.900 точки, след като получи оценки от 18.450 на обръч и 17.450 на топка. Владинова до момента е седма в многобоя с 34.300 точки, след като беше…\nСледващият мач на боксьора Тервел Пулев ще бъде в Чикаго (САЩ). Бронзовият медалист в полутежка категория от олимпийските игри в Лондон 2012 ще се качи на ринга във Ветровития град на 8 юни в „All State Arena“ пред погледите на 20 000 зрители. Срещата на по-малкия от братя Пулеви на американска земя ще се излъчва по CBS Sports TV. Тервел Пулев е с баланс от 10 поредни победи в професионалния…\nМария Мицова започна с победа в Холандия\nМария Мицова се класира за втория кръг на международния турнир по бадминтон в холандския град Ватеринген с награден фонд 10 хиляди долара. Поставената под номер 2 в схемата българка победи на старта квалификантката Ли Лян Ян (Малайзия) с 21:5, 15:21, 21:9 за 38 минути. Следващата й съперника е Яей Оао (Франция). Алекс Влаар също се класира за втория кръг след успех над Роберт Ман (Люксембърг) с 21:13, 21:18 за 29…\nСтартират битките от Евроволей до 17 години в София\nОт днес, 13 април в София стартира Европейското първенство по волейбол за девойки под 17 години. Тимът на България е в група I, заедно с отборите на Русия, Сърбия, Беларус, Унгария и Словения. Двубоите ще се играят в столичната зала „Христо Ботев“. В другата група II са съставите на Италия, Турция, Холандия, Румъния, Германия и Украйна. Срещите са в помощната зала на „Арена Армеец“. За втора поредна година страната ни…\nВтора победа за България на европейското по кърлинг\nБългария записа втора победа на европейското първенство по кърлинг в дивизия С. Надпреварата се провежда в Копенхаген (Дания) от 12 до 15 април. Вчера националите в състав Станимир Петров, Стоил Георгиев, Божидар Момерин, Рето Зайлер (скип) и Николай Рунтов (треньор) спечелиха с 10 на 6 над тима на Андора. Във втората си среща българите отстъпиха в драматичен мач с Дания след изигран екстра енд с 9 на 8. Днес националите…\nНов допинг случай в световното колоездене\nНова положителна допинг проба беше установена в колоезденето. Французинът Реми ди Грегорио е дал позитивния тест на 8 март по време на пробега Париж – Ница. В организма на 32-годишния колоездач са намерени следи на забранения препарат дарбепоетин. Де Грегио има правото да поиска отварянето на своята „Б“ проба. Французинът временно е отстранен от участие в международни състезания. На пробега Париж – Ница той зае 22-о място в генералното класиране,…\n„Нефтохимик“ поведе на ЦСКА за титлата във волейбола\n„Нефтохимик 2010“ (Бургас) спечели първия мач от финалната серия във волейболната Суперлига. Пред собствена публика в зала „Младост“ домакините се наложиха над ЦСКА (София) с 3-1 (25-23, 25-17, 22-25, 29-27). Най-интересен се оказа четвъртият гейм, в който шампионите наваксаха изоставане от 3 точки при 21-24 и след два поредни аса на Валентин Братоев приключиха частта при 29-27 в своя полза. Именно Братоев бе най-резултатен с 22 точки (4 аса, 1…\nБългария продължава във втората четворка на Евроволей\nНационалният отбор по волейбол на България за юноши до 18 години продължава участието си във втората фаза на европейското в Чехия и Словакия. Младите „лъвове“ ще играят във втората четворка и ще се борят за разпределение на местата от пето до осмо. До този развой се стигна, след като „лъвчетата“ победиха Турция с 3:0 гейма, в последната си среща от груповата фаза, но след това тимът на Чехия надигра лидера…


От обединението до разединението и назад\nпубликувано на 13 октомври 2015 21:09 , Аделина Марини, Twitter: @euinside\nПоследна промяна на: 13 октомври 2015 21:09\n"Европа на суверенитетите и сувернизма". "Време е да решим - заедно или довиждане!". "Федерация на хоризонта или просто мираж?". "Евроскептиците убиват Европа". "Оланд и Меркел във втората реалност". "Кой води Европа?". "Меркел и Оланд - символът на междуправителствеността". Това са други възможни заглавия на текст за речите на германската канцлерка Ангела Меркел и френския президент Франсоа Оланд в Европарламента миналата седмица. Явяването на лидерите на двете страни-създателки на Европейския съюз пред евродепутатите за първи път от 26 години насам беше отново заредено с исторически очаквания. На 22 ноември 1989-а година пред доста по-малкия Европейски парламент се явиха Франсоа Митеран и Хелмут Кол в навечерието на голямото обединение между Източна и Западна Европа. Тогава предизвикателството е било как да бъдат интегрирани бившите комунистически държави и съпътстващия всичко това страх от неизвестното, като същевременно се е обмисляла и следващата интеграционна стъпка.\n"В Берлин на 9 ноември маршът на историята предложи на света гледка, която изглеждаше невъзможна само ден по-рано - гледката на дупка в стената, онази стена, която близо 30 години беше истинският символ на разделението на нашия континент", каза тогава френският президент Франсоа Митеран. "Стремежът на германците в Източен Берлин и в ГДР към свобода доведе до мирното разбиване на Стената и телената ограда", бяха думите на германския канцлер Хелмут Кол. 26 години по-късно Германия и Франция отново говореха за стени и телени огради, но този път издигани от Източна Европа. Европа е изправена пред много кризи, но всъщност проблемът е един - силите на разединението. Това беше посочено както от Ангела Меркел и Франсоа Оланд, така и от лидерите на проевропейските политически групи. Уви, решението как да се преодолее това не дойде от двамата лидери.\nПървото ми впечатление от появата на Ангела Меркел и Франсоа Оланд в Страсбург на 7 октомври беше за слабо представяне, много под очакванията ми. На второ и трето гледане обаче отсях няколко много силни послания, увити в прекалено много думи, целящи очевидно да отговорят на високите очаквания към Меркел и Оланд, зададени от Митеран и Кол. Но всъщност летвата от 22 ноември 1989-а се е вдигнала след това. Когато човек се върне към чернобелите записи от речите им, може отново да изпита разочарование. И тогава, и сега предизвикателствата са по-големи от отделните лидери, пък било то на двете най-мощни държави в Общността.\nКато не ви харесва, довиждане\nФрансоа Оланд се опита в своето изказване да изброи всички кризи, пред които ЕС е изправен, да направи анализ, да покаже какво не е наред. Той говори сякаш държи председателството на Съвета, на Г7 и Г20 едновременно. Твърде много думи и най-вече шаблони, каквито сме чували години наред, като например "Нуждаем се от силна Европа, от повече Европа". Той говори, очаквано, за солидарност, за Гърция, за това да бъдем заедно. Между поизтърканите фрази обаче прозираха някои нови формулировки, които са стъпка към правилната диагностика, а тя осигурява пътя към лечението. Суверенитет срещу сувернизъм. Според Франсоа Оланд това е опита националният суверенитет да се превърне в основен приоритет. Решението на европейските проблеми е споделен суверенитет, не сувернизъм като синоним на национализъм. Национализмът означава война, цитира той съименника си и предшественик Митеран. "Сувернизмът е упадък и е също толкова опасен", каза френският държавен глава. Трябва да продължим напред, не да се връщаме назад, защото връщането назад означава край на европейския проект.\nТук има парламентаристи, които не са европейци и които не си дават сметка, че принадлежим към една общност и че сме свързани заедно от ценностите, които споделяме, от историята и бъдещето, които споделяме. Федерация от национални държави трябва да остане на хоризонта, категоричен беше г-н Оланд. "Въпросът е дали искаме да се върнем към старата система на 20-и век или искаме да вървим напред към общ подход за идващото поколение, за новия век. Аз казвам да на това", заяви президентът. По време на последвалия дебат с лидерите на политическите групи, сред които и конкурентката му за президентските избори през 2017-а година Марин льо Пен, Франсоа Оланд доби плътност и сила. След изказванията на Марин льо Пен, която се обяви за антимеркелистка и за това Франция да спре да следва "сляпо" Германия, и на Найджъл Фараж, който обяви, че референдумът за членството на Великобритания в ЕС ще отбележи началото на края на европейския проект, Франсоа Оланд избухна в откровеност и прямота, от каквато ЕС се нуждаеше от години.\n"Някои хора искат да запазят Европа каквато е в момента, а тя не е лесна за управление. Единственият път за онези, които не са убедени в Европа, е да я напуснат. Няма друг начин". Тези думи бяха аплодирани силно от Марин Льо Пен и депутатите на Независимата партия на Обединеното кралство (UKIP). Със следващата реплика на френския президент обаче, усмивките и аплодисментите отстъпиха място на изненадата. "Напуснете Европа, напуснете Шенген и напуснете демокрацията, ако щете, защото наистина ли искате да участвате в общо пространство? Това е въпросът. Тук не става дума за изоставяне на суверенитета. Но няма нищо общо и със сувернизма. Трябва да избягваме завръщане към национализма, популизма, екстремизма, които ни водят по грешния път". Това предизвика бурни аплодисменти под одобрителното кимане с глава на седящата до него Ангела Меркел, облечена в сако с цвета на европейския флаг.\nНе искаме междуправителственост, но тя е факт\nФренско-германският мотор на ЕС беше силно критикуван както от евроскептични евродепутати, така и от федералисти за междуправителствения му подход, който сякаш беше подчертан многократно в изказванията и на двамата държавни лидери. И Меркел, и Оланд няколко пъти натъртиха колко успешен формат е Нормандският, приложен в мирните преговори с Украйна и Русия. Те дадоха заявка, че ще продължат да го прилагат, тъй като е успешен. "Междуправителственият модел е остарял", каза обаче лидерът на групата Социалисти и демократи Джани Питела (Италия). "Ако Европа е унижена, сведена до сбирщина от държави, тогава губим истинския смисъл от съществуването ни, а това отваря кутията на Пандора, която съдържа желание за отделяне и подялба", добави той. Нужна е обща дипломация, обща външна политика, смята Джани Питела. Полският евродепутат от групата на Европейските консерватори и реформисти Ришард Легутко директно обвини Германия и Франция в доминация.\n"Не мислите ли, че това е част от проблема - 1-2 държави да решават вместо останалите? Само че ние сме 28, а 28 е много повече от 2", каза той и беше бурно аплодиран. Трудно беше да се прецени дали е аплодиран само от своите или от депутати от целия спектър. "Понякога забравяте, госпожо Меркел, каква е разликата между водачество и доминация", каза евродепутатът. Експлозивен, както винаги, беше лидерът на групата на либералите Ги Верхофстад (Белгия), който броени дни преди представянето на новата му книга "Болестта на Европа", я преразказа по подобаващ начин пред Ангела Меркел и Франсоа Оланд. "Искам много ясно да ви кажа по време на този дебат, че произходът на всички тези кризи е един и същ - това е липсата на общо управление. Това е липсата на споделен суверенитет. Това е липсата на единство в Европа". За да успее, Европа трябва да промени три лоши нагласи. Първата е да се сложи край на "Меню Европа", тоест всеки да си избира каквото желае от ЕС. Втората е, че няма един съюз, има минимум десет - Шенген, еврото, европейския патент, банковия съюз. Даже има понякога 28 съюза.\nНа трето място трябва да се сложи край на подхода на малката стъпка. Европа се нуждае от квантов скок, каза бившият белгийски премиер и бивш кандидат за шеф на Европейската комисия. "Вие имате историческа отговорност за това", добави той. На фона на бурните аплодисменти реакциите на френския президент и германската канцлерка можеха да се разтълкуват двуяко. Те се спогледаха и полуусмихнати си кимнаха, като след това Ангела Меркел започна да си записва нещо на листа пред нея. Тази реакция може да се изтълкува като: "Този говори доста смислени неща, по които си заслужава да помислим". Може обаче да се изтълкува и по друг начин: "Какви ги дрънка този?!". Все пак, ако се съди по изказванията в края на дебата, по-вероятно е да е първото. Германската канцлерка заяви, че ще вземе предвид всички идеи, изказани по време на дебата от добронамерено настроените евродепутати. Останалите напълно игнорира, като каза само, че човек трябва много да внимава да не се депресира от чутото.\nЗа оправдание на междуправителствеността каза, че единството е трудно постижимо в ЕС. Понякога дори е трудно да се постигне единна позиция само между Франция и Германия. "Всяка френско-германска инициатива е изградена върху компромис. Можем да постигнем споразумение, само ако и останалите 26 членки се съгласят", добави тя. Френският й партньор се съгласи като каза, че понякога е доста трудно да се управлява Съюз от 28 членки. Това, което липсваше в целия дебат обаче, бяха конкретните идеи - как да се преодолее разделението, как се сложи край на междуправителствеността и да се мине напред. И двамата говориха, че трябва да продължи интеграцията в еврозоната, но не казаха нищо по-конкретно от това. Франсоа Оланд добави само, че федерацията от национални държави трябва да си остане на хоризонта. Как, кога, с кого, остана неизказано.\nНякои евродепутати изискваха от Германия и Франция политическо водачество, а други роптаеха точно срещу това. Как да се постигне повече общностност, ако две държави водят, вместо общи институции? Отговорът на този въпрос дойде от високопоставен национален представител, който заяви, че проблемът всъщност е в липсата на инициатива у останалите. Чули ли сте някой друг да поеме инициативата? Или е Европейската комисия, или е някоя страна-членка. Обикновено Германия, добави източникът.\nНяколко дена по-късно в Брюксел либералният лидер Ги Верхофстад заяви при представянето на книгата си, че това, което убива Европа е единодушието. Независимо, че в много случаи устройствените договори позволяват решения да се взимат с квалифицирано мнозинство, в Съвета все пак се търси пълен консенсус, което, смята г-н Верхофстад, блокира ЕС. А може би все още не сме достигнали момента на конкретните решения, защото, както каза г-жа Меркел, в момента отново сме изправени пред избор - поединично или заедно. И Франсоа Оланд, и Ангела Меркел бяха категорични - заедно. Според германската канцлерка, не бива да се действа национално, а общностно. "Самозатварянето ни във времената на интернет е илюзорно", добави тя. Мнозина евродепутати станаха на крака след края на речта й. Разделението обаче е факт не само между страните-членки, но и вътре на национално ниво, че дори и на вътрешнопартийно ниво. Лидерът на най-голямата политическа група в Европарламента - ЕНП - Манфред Вебер (Германия) описа разделението на европейско ниво най-добре.\n"Имаме две политически реалности тук в Европейския парламент. Едната е партийните конфликти, което е част от нормалния демократичен процес. Втората реалност обаче е, че имаме политически сили на нашия континент, които причиняват страх на хората, искат да събарят, да унищожават. Преди десетилетия изградихме нещо, което тези хора искат сега да съсипят", каза той и призова ЕС да не изпада отново в интровертност, защото светът няма да ни чака. "Изискваме вашия кураж срещу казващите 'не', за да създадем повече Европа", добави германският евродепутат. Ангела Меркел обаче е изправена срещу растяща съпротива дори в собствената й партия.\nОт 1989-а до 2015-а\nИма голяма разлика между историческите предизвикателства през ноември 1989-а година и сегашните. И тя е, че тогава решението за крачката напред е трябвало да се вземе от малка група държави със сходен светоглед. Днес Съюзът се състои от почти двойно повече държави, някои от които с напълно различен манталитет. 26 години по-късно романтиката от обединението е отстъпила място на реалността. Затова, може би именно изказването на Франсоа Оланд, че онези, които не споделят европейските възгледи, трябва да си ходят, ще остане в историята. Човекът, който направи всичко, за да предотврати ГРизход и се похвали за това пред евродепутатите. Човекът с ниския политически рейтинг и тежкото национално предизвикателство в лицето на Марин льо Пен. Президентът на страна, в която е все по-видна липсата на единство в разнообразието. Лидерът, по времето на чието управление Франция за пореден път наруши европейските фискални правила и й се размина. Но, историята съди по други критерии.\nВ името на оцеляването на европейския проект стъпка в правилната посока би било да не се чакат следващите 26 години за явяването на лидерите на двете най-мощни държави. Не бива да се забравя, че има и други лидери. До момента не сме видели в пленарната зала в Страсбург много държавни и правителствени ръководители и то от новите членки. Досега не сме виждали и опозиционни лидери с шансове за управление да представят визията си за бъдещето. Това е една от причините за усещането, което евроскептиците често посочват - ЕС все повече се държи като елитарен клуб. А той всъщност е съвкупност от лидерите, опозицията, гражданското общество, медиите. И това трябва да се докаже и на практика.


Сблъсък: Томов и Камбитов с взаимни обвинения – Blagoevgrad-News\nСблъсък: Томов и Камбитов с взаимни обвинения\nby Мариета Димитрова 24.01.2020 27.01.2020\nПореден сблъсък между Камбитов и Томов занимава днес Благоевград. В медиите и социалните мрежи оживено се коментират действията и думите и на двамата, а победител в битката не се очертава, защото заигравайки се с търпението на хората и двамата рискуват, да изгубят.\n„Войната“, която започна с предизборната кампания и трябваше да свърши в деня на изборите, продължава да се води на всички фронтове.\nКметът на Благоевград Румен Томов ще обжалва пред ВАС решението на Административния съд в града, който постанови, че не е излязъл навреме от фирмите си и с това е нарушил закона. Той обяви това в интервю за предаването „Тази сутрин“. Томов бе категоричен, че не е нарушил законовите срокове. Ако ВАС потвърди решението на по-долната инстанция, ще има предсрочни избори за Благоевград, на които Томов ще се яви отново.\nГрадоначалника каза още, че е заварил община Благоевград в много лошо финансово състояние и е затегнал финансовата дисциплина. Относно преместването на фестивала „Франкофоли“, той каза, че в разговор с Жерар Понт разбрал, че това се случва по инициатива на Камбитов. Разходите за въпросният фестивал пък, щели да бъдат внесени в прокуратурата.\nОтносно факта, че делото срещу него се води по сигнал на бившия кмет Атанас\nКамбитов новият градоначалник каза: „Човек, когато губи, трябва да губи с достойноство.\nОтговора на екскмета Камбитов не закъсня и той написа гневен пост в социалните мрежи:\n„За 8 години не съм си позволил да коментирам моите предшественици, досега не съм коментирал и моя наследник. Днес гледах интервюто му по една от националните телевизии и съм потресен от това, което видях. Видях и чух посредственост, смешни оправдания, откровени лъжи и крещяща некомпетентност.\nТози човек не разбира какво говори, не знае какво прави и как да го направи. Оттук нататък ще се случи следното:\n1. ВАС ще потвърди решението на АС – Благоевград и ще има нови избори. Единствено и само заради грешката на кмета – много, много елементарна, присъща за кмет на село.\n2. Сигурно ще има сериозни корекции по проектите по Оперативните програми, но не защото не са направени както трябва, а защото в момента нищо не се прави. Явно не знаят как, а има крайни срокове. Пример е подлезът при „Грамада“, който не се строи. Грамаждани няма да имат подлез, а Общината подлежи на санкции. Има ред и други примери. Ще припомня само, че ние реализирахме десетки проекти за близо 300 млн. лева и никога не сме имали подобни проблеми.\n6. Сигналите за „Франкофоли“- преди да пуснете поредния балон, с цел отклоняване вниманието на гражданите е хубаво да знаете, че досега имаше десетина такива сигнала. И фестивалът е проверен от всички възможни институции. Това е поредният балон, който ще се спука, за пример – решението на КПКОНПИ от вчера.\nТака че – дерзайте, само че това няма да върне фестивала!\nНакрая, Благоевград, стягайте се за избори!\nТози път направете разумен, информиран и отговорен избор. Изберете човек, който знае, може и ще работи за Благоевград с поглед напред.\nБог да пази Благоевград!“, завършва постът на Камбитов.\nДа потърсим истината\nДа започнем с коментираното решение на ОИК. В случаи, като този с Томов и този от април с Камбитов , ОИК действа при условията на обвързана компетентност, а не оперативна самостоятелност. Съгласно чл. 42, ал.4 от ЗМСМА в тридневен срок от получаване на справката и на документите, удостоверяващи обстоятелствата по чл.41, ал.1, т. 1, 3, 4, 6, 7, 8, 9, 11, 12 и 13, общинската избирателна комисия обявява прекратяване на пълномощията на кмета. Тази разпоредба е императивна и следва да се приложи формално, без каквито и да е тълкувания от страна на ОИК.\nОще тогава бе ясно, че едно подобно решение създава възможността да се формира опасен прецедент, който е в състояние да разклати системата на правовата гражданска държава, чиито основи са именно създаването на гаранции за прозрачно и законно управление.\nСега е важно да се подчертае, че написаното от Атанас Камбитов не е съвсем вярно, първо в частта с коментарите за предшествениците му, тъй като десетки пъти в медиите бяха публикувани подобни срещу Костадин Паскалев. Подобни словесни сблъсъци между Камбитов и Паскалев съпътстваха почти цялото управление на бившия кмет.\nПреминаваме на частта, в която Камбитов нарича гафа с фирмата на Томов „много, много елементарна, присъща за кмет на село“, може би има основание и разбира се право, да дава определения на действията на наследника си, нещо повече- той самият, има подобен опит, който тогава определяше отново като грешка, само че „техническа“. За съжаление, съдът не я призна за такава и само преди дни стана ясно, че ОС-Благоевград постанови отказ, да бъде обявено за несъществуващо обстоятелство вписването му като управител на „СТАРТ 2015″ ЕООД.\nРазликата в двете ситуации е, че при Камбитов вписването като управител бе станало в средата на втория мандат, с ясно съзнание, че това е в разрез със закона.\nКакто вече писахме, в двата случая ОИК-Благоевград вземат политически решения, в зависимост от това, кой е обекта, извършил въпросното нарушение.\nПреминаваме на частта, в която Камбитов казва, че “ ще има корекции по проектите по Оперативните програми, но не защото не са направени както трябва, а защото в момента нищо не се прави…..Ще припомня само, че ние реализирахме десетки проекти за близо 300 млн. лева и никога не сме имали подобни проблеми.“\nПрипомняме, че миналата година имаше наложената финансова корекция от Министерство на регионално развитие и благоустройство, във връзка със санирането на 12 сгради в Благоевград, която бе потвърдена от съда. Дело имаше и за за регионалното депо край Бучино, като там също бяха констатирани нарушения при провеждане на обществената поръчка – като ограничителни критерии за подбор и възлагане, и незаконна методика за оценяване. Тогава местния ежедневник „Струма“ писа: Община Благоевград е платила милиони левове за 10 финансови корекции, наложени по 8 проекта, финансирани от Оперативна програма „Региони в растеж 2014-2020 г.”.\nОтносно депото, което Камбитов също коментира е важно да подчертаем, че не сме запознати в детайли, но ако наистина ни очаква криза с боклука, то тогава хората ще потърсят сметка и на настоящи и на бивши управници, затова което са или не са свършили както трябва. Ако отговорността е на Томов, той ще трябва да я понесе.\nИ последно, но не на последно място по значение е темата с „Франкофоли“. Камбитов твърди, че новата управа е виновна за това, че фестивалът е преместен в София. Румен Томов пък заяви в национален ефир, че лично Понт е казал, че това се случва по инициатива на Камбитов. Каква е истината в този случай е трудно да се каже, говори се обаче, за съществуването запис на разговор, който доказвал кой е поискал „Франкофоли“ да бъде изтеглен от Благоевград, което ако е вярно, все някога хората ще разберат. До тогава, вероятно и двете страни ще държат на своята теза.\nЗабравихте, че хората ви гледат\nДокато Румен Томов и Атанас Камбитов се „подкачат“ и обвиняват през медиите и социалните мрежи, трябва да са наясно, че хората наблюдават – виждат, чуват и четат, което не означава, че вярват на всичко.\nТърпението на благоевградчани вече се изчерпва съвсем, а това е много по важно от политическите амбиции, които всеки момент, могат да се разбият на пух и прах.


Тайнствената светлина на Марс: Всички искат да знаят какво е записал "Curiosity" - Chronicle.bg : Chronicle.bg\nchronicle.bgАвиоКино&ТелевизияBookclub Тайнствената светлина на Марс: Всички искат да знаят какво е записал „Curiosity“ 26 април, 2014 11:40 | от Станислав\nНа една от снимките, които „Curiosity“ е записал на Марс се е появила мистериозна светлина. Мнозина изтълкували това като доказателство, че има живот на Червената планета.\nРазбира се, първите са блогъри, чиято мисия е да докажат, че съществува интелигентен живот на Марс, но НАСА и новинаритe, които не са склонни към преувеличение не са особено впечатлени от снимката и твърдят, че подобни снимки се правят всяка седмица .\n„Въпреки че в момента не мога да обясня за каква светлина става дума , прекалено е да се предполага, че става дума за интелигентен живот. На обществеността и e позволено да спекулира , но НАСА е организация, която работи само с доказани факти и за нея надежността на информацията е важна. Трябва да се преразгледат всички други възможности, преди да прибягваме до проучването на не толкова реален феномен“ , пише Бен Бигс , редактор на списанието All About Space .\nНАСА , за разлика от блогърите и медиите не eсклонни към “ усещания “ , не искат да се включат в абсурдни дискусии.\n„На хилядите снимки, които получаваме от Curiosity , на такива с ярка светлина попадаме всяка седмица. Такъв блясък може да предизвика заслепяването на каменната повърхност, а това е и най-вероятното обяснение за появата на светлината на тази снимка “ , обяснява Джъстин Маки от JPL , ръководител на екипа , който е направил и управлява навигационната камера.\n| от Златина Димитрова Любов на ръба, 2009\nТайнствената светлина на Марс: Всички искат да знаят какво е записал „Curiosity“


Наказателна отговорност от брокер\nRe: Наказателна отговорност от брокер\n14-02-2011 - 18:37:37 IP/Host: ---.home.megalan.bg\nТези 5% подобни сделки са в основата на негативното отношение на ползвателите на услуги.\nНе , jores, тези 5 % са в основата на негативизма на хора, които никога не са купували или продавали. Няма нито един случай в дългогодишната си практика клиент да ми е показвал негативно отношение, в случаите, когато съм бил брокер на двете страни и знаеш ли защо е така ? Защото хората, които искат да продават или купуват имот прекрасно знаят какви са правилата при нас, знаят, че у нас комисиона се дели между страните, освен това къде е конфликта на интереси, при положение, че посреднича между двама души, които не само не са врагове, те искат едно и също - да направят сделката при удовлетворяващи ги условия. И за сведение - знам отговора на въпроса, който ти зададох, никаква дилема няма ,нито от морална, нито от етична, нито от каквато и да било друга точка , няма да се почувствам неудобно като си получа парите от двамата, защото съм си свършил работата, спазил съм своята част от договора, очаквам същото и от тях.\nПо въпроса с отговорността не са наясно само тези, които или не могат, или не искат да си я изяснят, а то иначе нещата са от прости по- прости. Но не са за прости хора.\n14-02-2011 - 18:48:35 IP/Host: ---.powernet.bg\nПрав си всъщност не тези 5% сделки а говоренето за тях , но това е следствие което има определен ефект, определено вреден за пазара.\nНяма да разтягам вече разтягани обосновки защо има конфликт, какви са очакванията на клиентите /едно от тях е заложено в т. 2.1./, според мен ако системата е правилна ще го бъде ако не е ще се промени.\n14-02-2011 - 19:41:06 IP/Host: ---.home.megalan.bg\nНе знам кое наричаш вредно за пазара, имаш право на свое мнение, във всеки случай наистина отдавна прекалиха василев и подобни индивиди, които непрекъснато спретват теми "антиброкер", без да имат най - малка представа от случващото се.\n14-02-2011 - 19:42:53 IP/Host: ---.mnet.bg\n2. С продавача , ако купувания имот е на клиент на същата АНИ също има сключен договор.\n3. Колкото до правното обслужване на сделката, би трябвало да се срамуваш, ако не знаеш, че във всяка нормална АНИ има юристи, та не се заяждай толкова елементарно.\nИ още - Янев, помолих да ми подскажеш къде точно да се вмъкне в договора отговорност и каква точно, вместо това ти изместваш темата, защо ?\nДичо, съгласен съм с теб - и с двете страни имате договор, като всяка от тях има споменатата точка в договора.\nТова е в конфликт. Не може да представяш равноправно интереси и на двете страни - на едните са за висока цена, за другите - на ниска. ТОЧКА. Това СА финансови взаимоотношения и продажба не се търси на всяка цена от двете страни, мисля че ти беше написал някъде из друга тема нещо за подаръците с ниски цени.\nНе се срамувам за т.3 - за първи път виждам договор с подобна точка, при положение, че не говоря с адвокат, нотариус или друг компетентен. И аз имам телефон на бързо набиране на фирмения адвокат, но не казвам, че аз съм такъв и ще давам такива услуги.\nА за каква точка да се вмъкне относно отговорностите - нямам представа, не съм юрист. Да ти дам номера на такъв? Но нали вие имате такъв...\nНещо като "ще съветва компетентно [..] ще понесе пълна отговорност за действията, произтекли от двусмислена/подвеждаща или непълна информация" е достатъчно според мен.\nДичо, ако имаш връзка с компетентен брокер във Варна - дай телефон за връзка, нямам търпение да комуникирам с нормални такива, дето не лъжат и не губят време\nАма вие не разбирате ли , че е абсолютна идиотщина да твърди някой, че за нередности в документите може да си търси отговорност от брокер ?! Нито ги издава, нито е последна инстанция, която да каже изрядни ли са , откъде накъде ще носи отговорност за тях , някой поплювко ще ми обясни ли , щото аз за 20 г. в тази работа не съм го научил ?\nДичо, сега обърнах внимание на написаното по-рано от теб в тази тема, пропуснал съм го преди малко.\nЗначи хем нямате отговорност за нищо, свързано с документи и проверка на същите дали са или не са изрядни, хем сте адвокати на страната?! Как става това - един път пишеш едно, един път друго. И не казвай, че става дума за различни неща - напълно за еднакви са\nРедактиран 3 път(и).Последна редакция на 2011-02-14 19:53 от Атанас Янев.\n14-02-2011 - 19:43:58 IP/Host: ---.2073506611.ddns.cablebg.net\nАко слушаме говоренето на кибиците тук, то всички посредници трябва да станат майка Тереза. Да обгрижват клиента, да му свършат работата, да му дадат 5лв. за почерпка и да го помолят да им плясне един шамар, че да им мине изнервеността от това, че живеят..........\n14-02-2011 - 20:16:58 IP/Host: ---.btc-net.bg\nПри предварителен договор – 10 % капаро. По закон, след подписване на предварителен договор купувачът има седем дни, за да се откаже от сделката и да върне капарото. След този период, пари не се връщат. Ако сделката развали по вина на продавача, той връща на купувача капарото в двоен размер. Обикновено предварителния договор е валиден за три месеца. По това време, нотариусът проверява правна чистота на сделката. Тъй като общината може да придобива право на обект, нотариусът изпраща искане за обявяване на сделката. В общината има два месеца за отговор, а в негово отсъствие, сделката се счита за "чист" по отношение на държавата. Също така, нотариусът проверява дали обектът не е изложено на риск (като в непосредствена близост до промишлени предприятия) или специална зона, например исторически. Всичко това налага конкретни задължения на собственика.За сключването на основния договор за продажба става пред нотариус. Той е официален и представлява интересите на купувача и на държавата. Задачата на нотариус - осигуряване на правна яснота на сделката, за която е професионална отговорност, гарантирани от държавата. Нотариусите могат да бъдат двама - на купувача и продавача. Страните подписват основния договор за продажба - акт за продажба (АСТЕ де Vente). По това време всички необходими суми следва да бъдат прехвърлени по сметка на нотариус. Когато нотариално имота се прехвърли на купувача, новият собственик получава ключовете на обекта и документ за собственост - квалификация. След това, нотариусът изпраща пари на продавача. При подписването на законопроект за продажба, купувачът заплаща нотариалните такси. Новият собственик задължително трябва да застрахова имуществото си.Това също е пред нотариуса.\nОгледите се заплащат 30 евро на брокера (от един до три имота). Понеже брокерите са на райони, ако се ползва втори брокер от агенцията (за друг район) за нови огледи, нови 30 евро на втория брокер. Когато се одобри имота, се оставя депозит – 1000 евро в агенцията. Нотариуса проверява документите на имота, ако има проблем в документите, депозита се връща на 100 %. Нотариуса също така подписва предварителния договор, като се дава капаро от 10 до 30 %. Масово се оставят по 20 % капаро. Нотариуса отговаря за изрядността на сделката. Брокера е почти само разводач и гид. Услугите на нотариуса – от 1 до 3 % от стойността на сделката. Комисион за агенцията – от 3 до 6 % (в зависимост от стойността), комисиона се разделя между продавач и купувач. Държавни такси – 7 %.\nПри предварителен договор - капаро 10% . Капарото се оставя в отделна банкова сметка на нотариус, както и за останалата част от сумата или отмяна на покупката. След това, в рамките на 2-3 месеца, нотариусът събира всички необходими документи, изучаването на правна чистота на сделката, както и откриване на евентуални недостатъци в имота и за тяхното отстраняване.\nРедактиран 3 път(и).Последна редакция на 2011-02-14 20:35 от bah.\n14-02-2011 - 20:23:03 IP/Host: ---.cable.netissat.bg\n14-02-2011 - 20:30:28 IP/Host: ---.btc-net.bg\nБрокерите са едни работяги търчящи по панелаци и трънаци, за да попълнят колекцията от оферти.\nНотариусът и съдията по вписване отговарят на 100% за изрядността на всяка една сделка.\nТе са на върха на пирамидата - като почит, уважение и отговорност.\nКакви отговорности възлагате на брокеража, не мога да схвана.\n14-02-2011 - 21:04:17 IP/Host: 78.90.15.---\nЧл. 209. (1) НК: Който с цел да набави за себе си или за другиго имотна облага възбуди или поддържа у някого заблуждение и с това причини нему или другиму имотна вреда, се наказва за измама с лишаване от свобода до шест години.\nЗа да има наказателна измама трябва едновременно да са налице следните неща:\n- възбуждане или поддържане на заблуждение\n- измамлива цел\nИ най-важното - трябва да е извършено от брокера. В случая, който описва автора на темата няма наказателна измама.\nНо в този, който описва монитор има - някой е заблудил познатите му, че е собственик на имота, налице е измамлива цел - да прибере парите, налице е и вреда - платените 35к долара. Само че престъпникът е този, който се е представил за собственик на имота, не и брокера. Освен ако не е действал в комбина с мнимия собственик.\nОбаче винаги съм си мислел, че брокерите вземат твърде много кинти, а насреща предлагат твърде малко. Аз приветствам идеята, ако той урежда документите и не си отваря очите, вследствие на което купувача бъде отстранен от имота брокера да носи ФИНАНСОВАТА отговорност за това. Всичко е въпрос на договаряне. Иначе 3-4-5000 лева, за да те заведат на един оглед са си множко.\n14-02-2011 - 21:27:19 IP/Host: ---.btc-net.bg\nПреди време реших да се занимавам с транспортен бизнес и купих 2 употребявани камиона от една автокъща, след около 2 години мъки - фалирах. Имам ли право да осъдя автокъщата, която ми продаде камионите !? А ако случайно бях изкарал някакви пари, трябваше ли да ги разделя с въпросната автокъща ?


Villa Ulivi - НАЙ-НИСКИ ЦЕНИ от agoda.com\nVIa Mameli - Località Occhichiuso, Racale, Ракале, Италия, 73055 - Покажи на картата\n"Very nice place , quiet , clean and perfect for total relaxa..."\nСгушен в сърцето на Racale, Villa Ulivi е идеалното място, от което можете да започнете Вашето приключение в Ракале. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nVilla Ulivi също така предлага много съоръжения за обогатяване на Вашия престой в Ракале. Подбор на съоръжения от най-висока класа като паркинг, летищен трансфер, барбекю съоръжения, превоз с микробус, са на разположение за Вас в хотела.\nНасладете се на висококачествените удобства по време на престоя си тук. В някои стаи са на разположение отопление, вентилатор, телевизор, кухненски бокс, хладилник, които ще помогнат на гостите да релаксират след дългия ден. Възможностите за отдих, които хотелът предлага са градина, които също предоставят бягство от ежедневието и предразполагат за пълна почивка. С перфектното си местоположение и несравними удобства, Villa Ulivi е един чудесен избор в много отношения.\nМоля, уведомете предварително Villa Ulivi за очаквания час на пристигането ви. При пристигане се изисква гаранционен депозит от 200 EUR за инцидентни разходи. Този депозит е изцяло възстановим при напускане след проверка на мястото за настаняване за евентуални щети.


Стара Загора. За четвърти път Община Стара Загора организира празника „Млада Марта“ за най-малките жители на града в парк „Пети октомври“. Това съобщиха от пресцентъра на Общината. Изложба на открито от саморъчно направени мартеници на деца от старозагорски училища и детски градини посрещна участниците и гостите.\nГоляма част от мартеничките са с награди от Общинския конкурс „Баба Марта бързала, мартенички вързала“, организиран от Центъра за подкрепа за личностно развитие. В него тази година се включиха 18 детски градини, център „Алтернатива 55”, 18 училища от Стара Загора, както и детска градина „Наталия” Гълъбово, детска градина „Здравец” с. Долно Изворово и клуб „Сръчни ръце” към НЧ „Петко Маналов – 1932” с. Долно Изворово, община Казанлък. Има и над 200 индивидуални работи на деца от различни възрасти.\nВ другата част на изложбата бяха показани творения на участниците в специални работилнички по идея и под ръководството на журналиста Таня Иванова. Според нея, целта е да се покажат фантазията и сръчността на децата, както и желанието им да запазят традицията.\nНай-напред с много усмивки децата посрещнаха Баба Марта, която им пожела да са бели и червени, весели и засмени.\nС фолклорна китка малките танцьори и певци от ансамбъл „Траянци“ и формация „Китчица“ поздравиха участниците в празника.\nС песен за мартеничките се представиха малчуганите на детска градина №8 „Българче“.


Архитект Виктория Ангелова-Винарова – спомени от камък | Момичетата от града\nАрхитект Виктория Ангелова-Винарова – спомени от камък\n10 June 2019 22.01.2022 7:50\nГрадската библиотека в София. Влизали ли сте в нея? Преди това застанете пред централния вход и вдигнете глава нагоре – ще видите двете скулптури на фасадата – един мъж, символ на строителството и една жена, която олицетворява архитектурата. В този случай препратката е абсолютно буквална – тази монументална, красива сграда е построена по проект на архитект Виктория Ангелова-Винарова, и то когато тя е едва 24-годишна.\nАрхитект Винарова е първата жена в историята на България, която печели обществена поръчка.\nГодината е 1926 и конкурсът е за сграда на Министерството на обществените сгради, пътищата и благоустройството. Младата жена го печели и през следващите шест години лично ръководи строежа. Същата година тя печели и конкурса за Дома на правниците, но инвеститорът решава, че тя е твърде млада, за да й бъде поверен надзорът на такъв голям строеж и го дава на други архитекти.\nВиктория Василева Ангелова е родена през 1902 година във Велико Търново и е внучка на единствената дъщеря на Никола Златарски. Баща й Васил Ангелов е търговец, учил в Англия и кръщава дъщеря си на кралица Виктория. След завършване на средното си образование Виктория Ангелова заминава да учи най-напред във Виена, а след това във ВТУ Дрезден при проф. М.Дюлфер, където се дипломира през 1925 година.\nКариерата й на архитект е кратка и е свързана основно със строителство на обществени сгради, като за много от тях тя печели обществени конкурси. Първоначално след завръщането си в България работи в МОСПБ при Пенчо Койчев, където от 1936 до 1938 година ръководи проектантската секция, след това със съпруга си арх. Борис Винаров (брат на Бистра Винарова-Радева) основават свое бюро в София, което изгаря по време на бомбардировките. От 1944 година до ранната си смърт през 1946 година архитект Винарова отговаря за строителството на здравни сгради към Министерство на здравето.\nВиктория Ангелова-Винарова не е първата, но е най-известната архитектка в България от периода между двете войни. За съжаление някои от създадените от нея сгради са разрушени по време на бомбардировките, най-известната сред тях е Държавната художествена галерия към ДХА, която се е намирала на мястото на днешния хотел „Радисън“.\nДнес, за щастие, много от проектираните от Виктория Винарова сгради са все още в отлично състояние:\n– преустройство и разширение на Националния природонаучен музей, бул. "Цар Освободител" 1, София;\n– Втора девическа гимназия (днес Софийска математическа гимназия "Отец Паисий"), ул. "Искър" 61, София (реализиран след смъртта ѝ);\n– Инфекциозна болница в София;\n– жилищна кооперация на ул. "Московска" 37, София;\n– преустройство и разширение на Девическата гимназия, Велико Търново;\n– Окръжната палата в Кърджали – съвместно с арх. Чавдар Мутафов;\n– санаториума за гръдоболни край с. Радунци, Казанлъшко (който е последният й проект).\nВиктория Винарова не само имала мъжка професия, тя имала и необходимите качества да се справя с предизвикателствата на тази тежка работа.\nКъсо подстригана и с цигара в ръка, тя надзиравала лично строежа на своите сгради и се твърди, че строителите на Природонаучния музей разрушили една стена до основи, след като получили подобаващо рязък коментар.\nПрез 2006 година Софийска градска художествена галерия организира изложба „Присъствия/Отсъствия. Художнички и архитектки в модерното изкуство на България.“ Оказва се, че не малко от знаковите сгради в София, а и в други градове, всъщност са създадени от жени или с участието на жени – Съдебната палата, Министерство на финансите и много други. Имената на тези жени са неизвестни, но сградите им са тук, спомени от камък.\n*Част от информацията е от каталога на „Присъствия/Отсъствия. Художнички и архитектки в модерното изкуство на България.“с автор Любинка Стоилова\nИ България има своята Елинор Рузвелт – Екатерина Каравелова


инициатива за ученици от 1-ви до 12-ти клас, обяви днес, че ще приема кандидатури на ученици в 4-7 клас за обучението си по дигитални науки в Ямбол до 20 октомври. Участието в ИТ програмата е безплатно, а кандидатстването за нея става през сайта на Училищна Телерик Академия.\nС практическа насоченост и модерна програма, обучението „Дигитални науки“ подпомага\nкариерната ориентация на учениците и тяхната последваща професионална реализация. Те научават какво стои зад новите технологии и как да ги управляват.\nПодготовка за професиите на бъдещето Интерактивните програми на Училищна Телерик Академия развиват креативността и логическото мислене на учениците и изграждат у тях дигитални компетенции и умения за решаване на проблеми. Придобитите познания са полезни за всички сфери на развитие и професии, включително и в един от най-перспективните сектори у нас - ИТ. След успешно завършване учениците получават сертификат от Училищна Телерик Академия, а през следващата учебна година могат да продължат обучението си в по-високо ниво или друга нейна програма.


Батерии за APC BACK-UPS 550 Онлайн магазин за батерии.Добрите батерии.Купете UPS батерии | Elmag.bg\nБатерии за кемпери и каравани\nБатерии за винтоверт\nБатерии по размер\nБатерии по производител\nАксесоари за батерии\nБатерии по приложение\nОловни VRLA (234)\nБатерии за инвалидни колички (15)\nБатерии за винтоверт (149)\nUPS Устройства (22)\nБатерии по размер (69)\nБатерии по производител (150)\nБатерии по приложение (508)\nтоп 100 (55)\nБатерии за APC BACK-UPS 550\nБатерии за APC BACK UPS 550 - Elmag.bg предлага батерии за UPS за всички модели и системи за APC BACK UPS.\nМоля, първо проверете от тук APC UPS Model # от стикера с баркод. Това е необходимо , за да се намери правилната батерията. След като сте намерили вашия модел #, изберете APC UPS серията от таблидата по-долу.След това намерете модела на тази серия. Можете , също така , да въведете модел # в лентата за търсене в горния десен ъгъл. Ако не сте сигурни коя APC UPS резервна батерия е правилната, моля, обадете ни се сега на тел. 0888 055 399 или 02/ 444 03 99 или ни изпратете запитване от тук и ние ще Ви помогне с намирането на вашата APC UPS батерия.Всички APC BACK UPS батерии се предлагат с 2 години гаранция.\nПри подмяна на батерии в UPS устройства Ви препоръчваме да използвате услугите на специализирани сервизи, оторизирани от производителя. В случай,че имате нужда от информация за такива сервизи, моля, не се колебайте да се свържете с нас и ние ще Ви дадем техни координати.\nВърнете се в началото на всички APC UPS\nAPC BACK-UPS 550\n(1бат.) 12v 7.2Ah\nПо препоръка на производителите на UPS системите , моля, използвайте батерии CSB !\n-12V 9Ah батерия (CSB,MHB,Panasonic) дава 21% по-дълъг период на експлоатация + по-висока изходна мощност в сравнение от 12V 7.2Ah!!!\n- Важна информация за зареждане на батерията от ТУК\n-За всяко UPS устройство, моля, проверете конфигурацията на батерията преди покупка. За да се уверите, отворете вашия UPS и проверете броя на батериите във вътрешността на уреда.\nБроя на батериите вътре във Вашето устройство зависи от модела и годината на производство.\nPanasonic CR2330 3V\nPanasonic CR-2450/BS - 3V 620mAh копче\nMAXELL LR43 1,5V\nBYD BD-1500SC - 1.2V / 1500 mAh\nLANDPORT 12V 7Ah / LPC12-7.2 F1\nLEXEL LK-1200 4/5SC - 1,2V / 1200 mAh


Лято, слънце, море… Още помня босоногото момиченце с кестеняви къдрици и първата му среща с лазурното синьо море. Още чувам смеха му и усещам възторга от милувките с морето. Помня и как, гонейки вълните, момиченцето се загуби и как онзи красив и силен чичко спасител го върна при родителите му. Помня и малките звездички в косите му, и как една от тях то подари на своя спасител… Лято, слънце, море… Първата любов, детската любов, не обич, любов… любов към морето… Още помня… Помня как то постави малката си ръчичка в мокрия пясък, а морето разлюля синята си гръд и без да иска разрешение отнесе скъпия отпечатък, и го заключи дълбоко в сърцето си, в огромното си сърце, в самотното си сърце…\nПомня и втората среща след около десет години. Тюркоазеното море я чакаше толкова дълго и, сякаш усетило близката среща, се къпеше в сребриста пяна от вълнение, а плажът, щедро обсипан от слънчеви лъчи, жадуваше да погали босите й крака.\nЛято, слънце, море… Още помня как вятърът флиртуваше с кестенявите къдрици на порасналото вече момиченце. Още помня… Помня магията на тази среща. Помня и блясъка в очите й, помня и как морето събра цялата слънчева светлина, за да й покаже, че… и то помни… А очите й, грейнали от щастие, светеха като звездички, като малки звездички, като онези звездички… и не съвсем… Това беше нейното море. То я привличаше като магнит и събуждаше копнеж за романтика. Ту я натъжаваше с влажната си самотна тишина вечер, когато огнените залези догаряха във водите му, ту я развеселяваше с цялата си феерична пъстрота през деня, когато, целувана от жарките слънчеви лъчи, търсеше прохладната му прегръдка.\nЛято, слънце, море… Още помня как босоногото, пораснало момиченце отново се загуби… пак тук, пак на плажа… Загуби се, загуби сърцето си, но намери него, пораснало момче, мъж, мъж с момчешко излъчване…\nПомня как откри в очите му нежността на ласкавото море – нейното море. Помня как откри в сърцето му обич, необятна и необуздана като морето – нейното море. Помня как откри в душата му страст – мощна и стихийна като на морето – нейното море… Помня и как изгревът с пурпур ален целуна страстно утринния здрач, и нощта угасна с въздишка сладка, а тя и той вече бяха ТЕ… Любов, истинската любов - и обич, и любов, любовта към него…\nЛято, слънце, море… нейното море, моето море… Още помня... Помня как тя и той, аз и той… и нашето дете, малкото ни момиченце, отново сме при него – моето море, нашето море… Виждам кестенявите коси на дъщеря ни, звездичките в косите й, като онези моите, същите и не съвсем… Още помня всичко. Винаги ще помня…